Bekende sjef sterf op 59Gary Rhodes (Foto: Instagram) Die bekende sjef, Gary Rhodes, wat voorheen op televisieprogramme soos MasterChef, Hell’s Kitchen en Around Britain te sien was, is Dinsdagoggend dood. Sy familie het in ŉ verklaring gesê hulle betreur sy dood. “Die Rhodes-familie is baie hartseer om die dood van ons geliefde pa, man en broer, Gary Rhodes, aan te kondig.” Volgens dié verklaring is Rhodes op Dinsdag, 26 November, in die ouderdom van 59, met sy vrou, Jennie, aan sy sy dood. “Die familie wil graag vir almal bedank vir hul ondersteuning deur hierdie moeilike tyd.” Gary Rhodes (Foto: Instagram) Rhodes was ten tyde van sy dood aan die stuur van twee hotelle in Doebai. Hy het in 1990 ŉ Michelin-ster ontvang en het restaurante soos Rhodes & Co, Rhodes 24 en Rhodes W1 oopgemaak. Gordon Ramsay het ook ŉ inskrywing op Instagram gemaak om sy medelye oor Rhodes se dood uit te spreek. “Ons het ŉ fantastiese sjef vandag verloor. Hy was die sjef wat Britse kos bekend gemaak het. Ek stuur al my liefde en gebede na jou vrou en kinders. Jy sal gemis word,” het Ramsay geskryf. Jamie Oliver het ook na Rhodes verwys as iemand wat ŉ groot inspirasie vir hom was as ŉ jong sjef.